Štev.: 900-104/2013-3

Datum: 14.06.2013

# Z A P I S N I K

7. izredne seje Sveta Četrtne skupnosti Golovec, ki je bila v sredo, 12.06.2013 ob 18.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Robert Anžič, Zinka Breskvar, Aleksander Brezigar, Aleš Dakić, Gregor Feist, Anton Kastelic, Viljem Klemenc, Aleš Kužnik, Igor Pigac, Zina Rodman, Danijel Ljubo Žitnik.

**OSTALI PRISOTNI**: Zoran Janković, Župan MOL, Vojko Grünfeld, vodja Službe za lokalno samoupravo, MU, MOL, Blanka Čušin Marčenko, vodja Odseka za razvoj in delovanje Četrtnih skupnosti, Peter Skušek, vodja Odseka za promet OGDP, Krištof Mlakar, direktor JP VO-KA, Janez Slovenc, javni uslužbenec Službe za lokalno samoupravo, MU,MOL, Vesna Stojanović, javni uslužbenec Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih 11članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Obravnava aktualne problematike v Četrtni skupnosti Golovec:

* Litijska cesta – kdaj se predvideva rekonstrukcija Litijske ceste;
* kanalizacija v Hrušici – kdaj se predvideva izgradnja kanalizacije v Hrušici;
* Športni center – kdaj bo na MS obravnavano JZP za izgradnjo ŠC Golovec, vsebina Javno zasebnega partnerstva;
* parkirišča v Štepanjskem naselju – kdaj se predvideva razširitev parkirišča ob Parmski c. pri pokopališču;
* parcelacija – kako poteka postopek določitve grajenega javnega dobra v Štepanjskem naselju.

Navzočih je bilo 11 članov sveta.

Opredeljenih je bilo 11 članov sveta.

Za predlagani dnevni red je glasovalo 11 članov sveta.

**Dnevni red je bil sprejet.**

**AD 1**

**OBRAVNAVA AKTUALNE PROBLEMATIKE V ČETRTNI SKUPNOSTI GOLOVEC**

* Besedo je prevzel predsednik Sveta ČS Golovec ter pozdravil vse prisotne in prešel na 1. točko dnevnega reda. Besedo je predal g. Petru Skušku, vodji Odseka za promet OGDP, MU, MOL, glede rekonstrukcije Litijske ceste, ki je prisotnim pojasnil, da do konca mandata 2014 rekonstrukcija Litijske ceste ni v načrtu. Sprejeti Občinski prostorski načrt MOL je povzel že sprejeti lokacijski načrt za rekonstrukcijo Litijske ceste iz leta 1999 in povedal, da mora rekonstrukcija ceste potekati sočasno z ureditvijo komunalne infrastrukture.

* Direktor JP VO-KA g. Krištof Mlakar je povedal, da bi upravna dokumentacija za izgradnjo kanalizacije za Litijsko cesto, Zgornjo in Spodnjo Hrušico, lahko bila izdelana že do avgusta 2013. Po pridobitvi gradbenega dovoljenja, je možen že začetek del v Zg. in Sp. Hrušici. Težave predstavljajo odkupi zemljišč. Po predvidevanjih in vseh potrebnih postopkih (gradbeno dovoljenje, pridobivanje služnosti, pogojno javno naročilo, upoštevanje veljavnega UPN), bi bila komunalna infrastruktura končana do avgusta 2014. Omenil je tudi, da se ČS Golovec lahko vključi v postopek s pomočjo pri postopkih za pridobivanje služnosti.

Župan MOL g. Zoran Janković je je Svet ČS Golovec seznanil z informacijo, da bodo v začetku julija 2013 v glasilu Ljubljana objavljeni vsi načrtovani projekti MOL. Vsem predsednikom/cam ČS MOL pa bodo posredovani projekti za posamezno ČS po etapah (začetek in konec projekta).

* Glede izgradnje Športnega centra Golovec je Župan MOL seznanil prisotne, da bo akt JZP s promotorji obravnavan na seji Mestnega sveta jeseni oz. še pred novim letom. Temu sledi izbor partnerja na podlagi javnega razpisa (marec 2014), pridobitev gradbenega dovoljenja, katerega pridobi na razpisu izbrani partner. Povedal je tudi, da se bodo ostali programi ČS Golovec izvajali vzporedno na zemljišču, ki je last MOL in predstavlja poseben objekt, ločen od zgoraj omenjenega. Podžupan prof. Koželj pripravlja notranjo idejno rešitev objekta (vsebine, ki jih je predlagala ČS Golovec), težave predstavljajo samo zunanji gabariti. Ko bo idejni projekt izdelan, bo posredovan tudi na ČS Golovec, kot tudi vsebina o JZP.

Po krajši razpravi je Župan MOL poudaril, da je v načrtu izgradnja treh ločenih objektov:

* 1. plezalni center na zasebnem zemljišču na podlagi JZP,
  2. dvorana za mali nogomet na zemljišču MOL (zasebni investitorji),
  3. objekt za potrebe ČS Golovec na podlagi predlaganih vsebin Sveta ČS Golovec na zemljišču MOL (investicija MOL).
* Na vprašanje o razširitvi parkirišča na Parmski cesti (pri pokopališču pri Štepanji vasi) je Vodja odseka za promet g. Peter Skušek povedal, da je zaradi omejenih proračunskih možnosti projekt prestavljen v leto 2014.
* Glede parcelacije in določitve postopka grajenega javnega dobra, je člane Sveta ČS Golovec z vsebino in postopkom seznanil Vodja SLS g. Vojko Grünfeld:

Mestna občina Ljubljana je v k.o. Štepanja vas razglasila grajeno javno dobro ( ceste in poti) z odločbo št. 358-5/2006 z dne 9. 3. 2006. Na podlagi pravnomočne odločbe Mestne uprave je sodišče vpisalo  grajeno javno dobro. Po predlogu Mestne uprave je bil izdelan predlog gradbenih parcel in po njem  izvedena parcelacija. Večina zemljišč je v lasti Mestne občine Ljubljana. Na parcelah je  vpisana zaznamba javno dobro.

Stanovalci  imajo po Zakonu o vzpostavitvi etažne lastnine na predlog pridobitelja posameznega dela stavbe in o določanju pripadajočega zemljišča k stavbi (ZVEtL) možnost vložiti zahtevek za določitev pripadajočega zemljišča k stavbi.

V sklopu koncesijske pogodbe za izvajanje storitev ureditve evidence nepremičnega premoženja Mestne občine Ljubljana bo koncesionar LUZ d.d. izdelal predlog grajenega javnega dobra za sosesko. Za zemljišča , ki so razglašena z odločbo št. 358-5/2006 za grajeno javno dobro,  pa v predlogu ne bodo predlagane za grajeno javno dobro bo Mestna uprava v skladu z Zakonom o graditvi objektov  izvedla postopek za ukinitev grajenega javnega dobra. S tem bo omogočila izvedbo javno zasebnega partnerstva.

Član Sveta ČS Golovec g. Aleksander Brezigar je omenil, da pričakuje animiranje MOL, da ozavestijo lastnike oziroma upravnike o postopku, ki ga določa ZVETL.

Člani Sveta so se strinjali s predlogom člana Sveta Antona Kastelica, da se v glasilu Ljubljana objavi članek o postopku vpisa lastnine (npr. parkirišč), ki ga določa ZVETL.

Član Sveta g. Robert Anžič je predlagal, da se z zapornico zaprto makadamsko parkirišče nasproti blagovnice Lidl nameni parkiranju stanovalcem bližnjih stanovanjskih objektov.

Župan MOL je izrazil pripravljenost in upoštevanje predloga, da se ugotovi lastništvo zemljišča in v primeru, da je zemljišče v lasti MOL, omogoči njegovo koriščenje ter odstranitev zapornice.

**Dnevni red je bil izčrpan in predsednik je sejo zaključil ob 19.15 uri.**

Zapisal:

Janez Slovenc

Vesna Stojanović Predsednik sveta

Četrtne skupnosti Golovec

Aleš Dakić